Miestna skupina galaxií

Miestna skupina galaxií je skupina galaxií, kam patrí naša Galaxia a ďalších viac ako 30 satelitných galaxií (vrátane trpasličích). Jej gravitačné centrum sa nachádza niekde medzi Galaxiou a M31. Galaxie Miestnej skupiny galaxií pokrývajú priemer 10 miliónov ly (1 E+22 m) skupina má binárny (činkovitý) tvar. Hmota celej skupiny sa odhaduje na (1,29 ± 0,14) × 1012M☉. Samotná skupina je súčasťou Miestnej superkopy galaxií.

Dvaja najväčší členovia skupiny sú Galaxia a M31 prezývaná Andromeda. Každá z týchto dvoch špirálových galaxií má vlastný systém satelitných galaxií.

 Systém satelitných galaxií našej Galaxie sa skladá z galaxií Veľký Magellanov mrak a Malý Magellanov mrak a trpasličích galaxií Veľký pes, Strelec, Veľký voz, Malý voz, Drak, Sochár, Sextant, Kýl, Pec, Lev I, Lev II a ďalších.

 Systém satelitných galaxií Andromédy zahŕňa galaxie M32, M110, NGC 147, NGC 185, Andromeda I, Andromeda II, Andromeda III, Andromeda IV, Andromeda V, Andromeda VI, Andromeda VII, Andromeda VIII, Andromeda IX a Andromeda X

 Galaxia v Trojuholníku, tretia najväčšia a posledná normálna špirálová galaxia v Miestnej skupine galaxií, je možno sprievodnou galaxiou Andromedy, ale pravdepodobne má galaxiu LGS 3 ako svoj satelit.

 Kvôli extrémne veľkej vzdialenosti od stredu Miestnej skupiny galaxií nie je isté, či galaxia NGC 3109 so svojimi sprievodnými galaxiami Sextans A a PGC 29194 patrí do Miestnej skupiny galaxií.

Ďalší členovia Miestnej skupiny galaxií sú gravitačne izolovaní, patria k nim: IC 10, IC 1613, trpasličia galaxia Fénix, Lev A, trpasličia galaxia Tukan, trpasličia galaxia Cetus, trpasličia galaxia Pegas, Wolf-Lundmark-Melotte, trpasličia galaxia Vodnár a trpasličia galaxia Strelec.

 História 
Názov "Miestna skupina galaxií" bol uvedený Edwinom P. Hubblom v VI. kapitole jeho knihy ""Ríša hmlovín"" (The Realm of the Nebulae, 1936, st. 124–151). Je tam opísaná ako "typická malá skupina hmlovín, ktorá je izolovaná v hlavnom poli". V roku 2003 sa počet známych členov miestnej skupiny zvýšil z 12 na 36 objavením 24 galaxií nízkej jasnosti.

 Členovia Miestnej skupiny galaxií 

NázovVzdialenosť v lyTyp Galaxia 0 špirálová Sagittarius 78 000 eliptická Veľký Magellanov Mrak 160 000 nepravidelná Malý Magellanov Mrak 190 000 nepravidelná Ursa Minor 225 000 eliptická Draco 248 000 eliptická Sculptor 250 000 eliptická Carina 280 000 eliptická Sextans 290 000 eliptická Fornax 430 000 eliptická Leo II 750 000 eliptická Leo I 880 000 eliptická Phoenix 1 270 000 nepravidelná NGC 6822 1 750 000 nepravidelná And II 1 910 000 eliptická NGC 147 1 920 000 eliptická NGC 185 2 000 000 eliptická Andromeda 2 500 000 špirálová M32 2 500 000 eliptická NGC 205 2 500 000 špirálová Veľká hmlovina v Trojuholníku 2 500 000 špirálová IC 1613 2 500 000 nepravidelná LGS 3 2 500 000 nepravidelná And I 2 570 000 eliptická And III 2 570 000 eliptická EGB0427+63 2 600 000 eliptická Tucana 2 900 000 eliptická WLM 3 000 000 nepravidelná SagDIG 3 700 000 nepravidelná IC 10 4 000 000 nepravidelná Pegasus 5 800 000 nepravidelná

 Referencie 


Kategória:Skupiny galaxií